गोयल ने कहा, इंदौर में पद्मावत की रिलीज का मामला फिलहाल स्थगित हो गया है. फिल्म उद्योग के नुमाइंदों ने शहर के एक सिनेमाघर में करणी सेना के स्थानीय नेताओं और कार्यकर्ताओं के लिये कल रात एक विशेष शो आयोजित किया. शो के दौरान दर्शकों ने फिल्म के कुछ दृश्यों पर खुश होकर ताली बजायी. बहरहाल "पद्मावत" देखने के बाद करणी सेना के प्रदेश प्रभारी रघु परमार ने मीडिया से कहा, इस फिल्म में इतिहास के साथ छेड़-छाड़ की गयी है. फिल्म में चित्तौड़ के राजा रतन सिंह का किरदार (अलाउद्दीन खिलजी के मुकाबले) काफी कमजोर दिखाया गया है, जबकि इन राजपूत शासक का व्यक्तित्व काफी शक्तिशाली था.